Rikunarita-ORG/Wikinium huggingface dataset:
# மேற்கத்திய நாகரிகம்

1990க்குப் பிறகான முதன்மை நாகரிகங்களாக அன்டிங்டன் குறிப்பவை (மேற்கத்திய நாகரிகம் அடர்நீலத்தில் காட்டப்பட்டுள்ளது).
**மேற்கத்தியப் பண்பாடுகள்** (*western culture*) அல்லது **மேற்கத்திய நாகரிகம்** , சுருங்க **மேற்கு** ஐரோப்பா (மேற்கத்திய கிறித்தவ நாடுகள் மட்டும், கிரீசும் சைப்பிரசும்), அமெரிக்காக்கள், ஆத்திரேலியா, நியூசிலாந்து, தென்னாப்பிரிக்கா (சில பகுதிகள்) மற்றும் பிலிப்பீன்சு ஆகிய நாடுகளில் பயிலும் பண்பாடுகளையும் நாகரிகத்தையும் குறிக்கும்.

**மேற்குமயமாக்கம்** என்பது ஒரு நாட்டின் பண்பாடு மேற்கத்தியப் பண்பாட்டுக் கூறுகளைத் தழுவித் தன்னை மாற்றிக் கொள்வதாகும்.

வரலாற்றாளர் ஆர்னால்டு டோய்ன்பீ, கிறித்தவ சமயத்தை பெரும்பான்மையாகப் பின்பற்றும் உலகப் பகுதிகள், மேற்கத்திய பண்பாட்டைக் கடைப் பிடிப்பவை என வரையறுத்திருக்கிறார். இந்த வரையறுப்பின்படி தற்கால ஆப்பிரிக்காவின் சில பகுதிகளும் மேற்கத்தியப் பண்பாட்டைச் சேர்ந்தவையாம். 1950களில் இருந்து பல ஆப்பிரிக்கர்கள் கிறித்தவ சமயத்தைத் தழுவியுள்ளனர். மேற்கத்தியப் பண்பாட்டின் மொழிகளாக ஆங்கிலம், எசுப்பானியம், போர்த்துக்கேயம், பிரான்சியம், இடாய்ச்சு, டச்சு, இத்தாலியம், ஆபிரிகான்சு, டகலோக் ஆகியன உள்ளன.

மேற்கத்தியப் பண்பாட்டின் அடையாளங்களாக மேற்கத்திய கிறித்தவம், ஐரோப்பியப் பண்பாடு (மிகக் குறிப்பாக கிரேக்க, உரோமை மரபுகள், ஐரோப்பிய மொழிகள், இடாய்ச்சு நிறுவனங்கள், மறுமலர்ச்சிக் காலம், பரோக் பாணி, அறிவொளிக் காலம், இருபதாம் நூற்றாண்டின் நவீனவிய இயக்கங்கள்) உள்ளன. இந்தப் பண்பாட்டை ஐரோப்பா (போர்த்துகல், எசுப்பானியா, பிரான்சு, இத்தாலி, மால்ட்டா, பெல்ஜியம், நெதர்லாந்து, ஜெர்மனி, ஆஸ்திரியா, சுவிட்சர்லாந்து, ஐசுலாந்து, ஐக்கிய இராச்சியம், அயர்லாந்து, நோர்வே, சுவீடன், டென்மார்க், பின்லாந்து, லிதுவேனியா, லாத்வியா, எசுத்தோனியா, போலந்து, செக் குடியரசு, சிலோவாக்கியா, சுலோவீனியா, அங்கேரி, குரோவாசியா, கிரேக்கம் (நாடு), சைப்பிரசு ஆகியவை); அமெரிக்காக்கள் (கனடா, அமெரிக்க ஐக்கிய நாடு, மெக்சிக்கோ, சிலி, கோஸ்ட்டா ரிக்கா, அர்கெந்தீனா, உருகுவை, பிரேசில், வெனிசுவேலா, கொலொம்பியா, பெரு, எக்குவடோர், பொலிவியா, பெலீசு, குவாத்தமாலா, ஹொண்டுராஸ், பனாமா, எல் சால்வடோர், கியூபா, டொமினிக்கன் குடியரசு ஆகியவை) ; ஆத்திரேலியா, நியூசிலாந்து, தென்னாப்பிரிக்கா மற்றும் பிலிப்பீன்சு ஆகிய நாடுகளில் காணலாம். இந்நாடுகள் அனைத்தும் சேர்ந்த சமூகத் தொகுப்பு, 'மேற்கத்திய சமூகம்' எனக் குறிப்பிடப்படுகிது. ஆசியாவில் மிகவும் மேற்குமயமாக்கப்பட்ட நாடாக இசுரேல் விளங்குகின்றது.

## மேற்சான்றுகள்
# நியூ இங்கிலாந்து

ஐக்கிய அமெரிக்காவில் நியூ இங்கிலாந்து பகுதி (சிவப்பில்)
**நியூ இங்கிலாந்து**  (*New England*, புதிய இங்கிலாந்து) ஐக்கிய அமெரிக்காவின் வடகிழக்குப் பகுதியில் அமைந்துள்ள நிலப்பரப்பாகும். இந்நிலப்பகுதியில் ஆறு மாநிலங்கள் அமைந்துள்ளன. இவை மேய்ன், வெர்மான்ட், நியூ ஹாம்சயர், மாசச்சூசெட்ஸ், கனெடிகட், மற்றும் றோட் தீவு ஆகும். நியூ இங்கிலாந்து எனப்படும் வலயம் அரசியல் பிரிவல்ல. இதன் தென்மேற்கே நியூயார்க் மாநிலமும் வடமேற்கே கியூபெக்கும் கிழக்கே நியூ பிரன்சுவிக்கும் அத்திலாந்திக்குப் பெருங்கடலும் எல்லைகளாக அமைந்துள்ளன.

வட அமெரிக்காவில் ஐரோப்பியர்கள் முதன்முதலில் குடியேறிய குடியேற்றங்களில் ஒன்றான நியூ இங்கிலாந்தில் 1620இல் இங்கிலாந்திலிருந்து வந்திறங்கிய சமயப் பயணர்கள் பிளைமவுத் குடியிருப்பை அமைத்தனர். பத்தாண்டுகள் கழித்து இதற்கு வடக்கே பாசுடனில் குடியேறிய தூய்மைவாத கிறித்தவர்கள் மாச்சசூசேட்சு வளைகுடா குடியிருப்பை ஏற்படுத்தினர். அடுத்த 130 ஆண்டுகளில் நியூ இங்கிலாந்தில் நான்கு பிரெஞ்சுப் போர்கள் நடந்துள்ளன. துவக்க காலங்களில் இப்பகுதியின் பொருளாதாரம் மீன்பிடித்தலை அடிப்படையாக கொண்டிருந்தது.

## மேற்சான்றுகள்

## வெளி இணைப்புகள்

அரசியல்
* New England Governors Conference

வரலாறு
* Historic New England
* Minuteman National Park Homepage - American Revolution battle site

நிலப்படங்கள்
* Historic USGS Maps of New England & NY பரணிடப்பட்டது 2013-03-05 at the வந்தவழி இயந்திரம்
* Map of New England. From the 1871 Atlas of Massachusetts by Walling and Gray.

பண்பாடு
* New England Music Archive

இணைய மடலாடற் குழுக்கள்
* The Northeast States Forum @ Delphiforums
# யூதர்

யூதர்
Jews
எபிரேயம்: יהודים‎ (*Yehudim*)|

|  |  |  |  |
| --- | --- | --- | --- |
|  |  |  |  |
|  |  |  |  |

1ம் வரிசை: ஐன்ஸ்டைன்  **·**  சொலெம் அலிச்சம்  **·**  மார்க்கு சாகல்  **·**  எமி நோத்தர் 2ம் வரிசை: மாயிமோனிடெஸ்  **·**  பரூச் ஸ்பினோசா  **·**  நடாலீ போர்ட்மேன்  **·**  பிராண்ஸ் காஃப்கா |
| மொத்த மக்கள்தொகை |
| **13,746,100** |
| குறிப்பிடத்தக்க மக்கள்தொகை கொண்ட பகுதிகள் |
|  இசுரேல் | 6,042,000 |
|  ஐக்கிய அமெரிக்கா | 5,425,000 |
|  பிரான்சு | 480,000 |
|  கனடா | 375,000 |
|  ஐக்கிய இராச்சியம் | 291,000 |
|  உருசியா | 194,000 |
|  அர்கெந்தீனா | 182,300 |
|  செருமனி | 119,000 |
|  ஆத்திரேலியா | 107,500 |
|  பிரேசில் | 95,300 |
|  உக்ரைன் | 67,000 |
|  தென்னாப்பிரிக்கா | 70,800 |
|  அங்கேரி | 48,600 |
|  மெக்சிக்கோ | 39,400 |
|  பெல்ஜியம் | 30,300 |
|  நெதர்லாந்து | 30,000 |
|  இத்தாலி | 28,400 |
|  சிலி | 20,500 |
| ஏனைய நாடுகள் | 250,200 |
| மொழி(கள்) |
| **அதிகமாகப் பேசும் மொழிகள்:** எபிரேயம் **·** ஆங்கிலம் **·** ரஷ்ய மொழி **·** புலம் பெயர் யூதர்கள் ஏனைய நாடுகளிலுள்ள மொழிகளையும் பேசுகின்றனர்
**வரலாற்று மொழிகள்:** இத்திய மொழி **·** யூதேய-இசுபானிய மொழி **·** யூதேய அரபு மொழிகள் **·** யூத மொழிகள்
**திருவழிபாட்டு மொழிகள்:** விவிலிய எபிரேயம் **·** அராமைக் |
| சமயங்கள் |
|  யூதம் |
| தொடர்புள்ள இனக்குழுக்கள் |
| ஏனைய இலவண்டீனியர்கள், சமாரியர், அராபியர், அசிரியர்கள்
 |

**யூதர்** (எபிரேயம்: יְהוּדִי, *யெகுடி* (ஒருமை) יהודים *யெகுடிம்* (பன்மை), ஆங்கிலம்: *Jew*, *Jews* or *Jewish*) எனப்படுவோர் இசுரவேலர் அல்லது எபிரேயர் என்ற இனமதக் குழு மக்களைக் குறிக்கும். இவர்கள் யூதம் என்ற மதத்தைப் பின்பற்றுகின்றனர்.

யூதர்கள் பல ஆண்டுகாலமாக பல நாடுகளிலும் மத, இன ரீதியாக அடக்கப்பட்ட மக்களாக வாழ்ந்து வந்திருக்கிறார்கள். இன்று, உலகில் மொத்தம் 12 முதல் 14 மில்லியன்கள் வரையில் யூத இன மக்கள் வாழ்வதாகக் கணக்கிடப்பட்டுள்ளது. இவர்களில் 42.5 சதவீதமானோர் (5.7 மில்லியன்) இஸ்ரேலிலும், 39.3 சதவீதமானோர் (5.3 மில்லியன்) ஐக்கிய அமெரிக்காவிலும் (2010) வாழ்கிறார்கள். மீதமானோர் உலகின் பல பாகங்களிலும் வாழ்ந்து வருவதாகக் கணக்கிடப்பட்டுள்ளது.

விவிலியக் குறிப்புப்படி, யூதரின் மூதாதையர் கி.மு. இரண்டாம் நூற்றாண்டைச் சேர்ந்த ஆபிரகாம், ஈசாக்கு, யாக்கோபு ஆகிய முதுபெரும் தந்தை ஆவார். யூதா என்னுன் எபிரேயச் சொல்லில் *இறை புகழ்* என்னும் பொருள் அடங்கியுள்ளது (காண்க: தொடக்கநூல் [ஆதியாகமம்] 29:35). யாக்கோபின் சிறப்புப் பெயரே *இசுரயேல்* என்பதும் குறிப்பிடத்தக்கது.

சாலமோன் மன்னர் காலம் வரை யூத மக்களின் நாடு ஒரே நாடாக இருந்தது. பின்னர் வட பகுதி *இசுரயேல்* (இஸ்ராயேல், இசுரவேல்) என்றும் தென் பகுதி *யூதா* என்றும் அழைக்கப்பட்டன.

## இதனையும் காண்க

* யூதம்
* யூத எதிர்ப்புக் கொள்கை

## மேற்கோள்கள்
# உரிமைகளின் சட்டம் (ஐக்கிய அமெரிக்கா)

அமெரிக்காவின் உரிமைகள் சட்டம்
**ஐக்கிய அமெரிக்கா உரிமைகளின் சட்டம்** (United States Bill of Rights) என்பது ஐக்கிய அமெரிக்க அரசியலமைப்பின் முதல் 10 மாற்றங்களை குறிக்கும். இந்த 10 மாற்றங்கள் அமெரிக்க மக்களின் கருத்து வெளிப்பாட்டுச் சுதந்திரம், ஆயுதத்தை சொந்தமாக்கிக்கொள்ள சுதந்திரம், பதிப்பகச் சுதந்திரம் போன்ற முக்கிய உரிமைகளை காக்கும். அமெரிக்க மத்திய அரசின் வலிமையையும் குறைக்கும். முதலாம் ஐக்கிய அமெரிக்கக் காங்கிரஸ் நடக்கும்பொழுது ஜேம்ஸ் மாடிசன் இந்த 10 மாற்றங்களை முன்மொழி செய்துள்ளார்.

## மாற்றங்கள்

| எண் | ஆண்டு | விளக்கம் |
| --- | --- | --- |
| 1வது | 1791 | அமெரிக்க அரசு அமெரிக்க மக்களின் , பாராளுமன்றம் எந்த ஒரு மதத்தையும் வளர்க்கும் சட்டங்களை உருவாக்க கூடாது மற்றும் கருத்து வெளிப்பாட்டுச் சுதந்திரம், பதிப்பகச் சுதந்திரம், தனிப்பட்ட சமயச் சுதந்திரம் மற்றும் அரசிடம் தன் குறைகளை கூறும் உரிமையை தடுக்க கூடாது. |
| 2வது | 1791 | "சுதந்திர நாட்டின் பாதுகாப்புக்காக சரியாக ஒழுங்கப்பட்ட போர் வீரர் அணி தேவை. இதனால் மக்களின் ஆயுதங்களை சொந்தமாக்க உரிமையை அரசு தடை செய்யக்கூடாது." அமெரிக்க மக்களுக்கு துப்பாக்கி போன்ற ஆயுதங்களை சொந்தமாக்கிக்கொள்ள உரிமை உண்டு. |
| 3வது | 1791 | போர் இல்லாத அமைதி காலங்களில் வீட்டின் உரிமையாளர் அனுமதி இல்லாமல், தனியார் இல்லங்களில் படை வீரர்களை அரசு  தங்க வைக்க முடியாது. போர் காலத்திலும், விதிகளுக்கு உட்பட்டே படை வீரர்களை தனியார் இல்லங்களில் அரசு தங்க வைக்கலாம். |
| 4வது | 1791 | ஒருவர் குற்றம் செய்தார் என்று "நிகழக்கூடிய காரணம்" (probable cause) இல்லைனால் அரசால் அவரை கைது செய்யமுடியாது, அவரது சொத்தில் தேடல் செய்யமுடியாது. |
| 5வது | 1791 | பெரிய நடுவர் குழு (grand jury) குற்றம் சாட்டினால் தான் அரசு ஒருவரின் குற்றத்துக்கு நீதிமன்ற விசாரணை செய்யலாம். ஒரே குற்றத்துக்கு ஒருவர் மேல் இரண்டு தடவை நீதிமன்ற விசாரணை செய்யமுடியாது. ஒருவர் மேல் நீதிமன்ற விசாரணை செய்யும்பொழுது அவர் தனக்கு எதிராக சான்று கூறவேண்டாம். |
| 6வது | 1791 | ஒருவர் மேல் அரசு குற்றம் சாட்டினால் நடுவர் குழுவால் விரைவான நீதிமன்ற விசாரணை செய்யவேண்டும். குற்றம்சாட்டப்பட்டவருக்கு எந்த குற்றத்துக்கு கைது செய்யப்பட்டார் என்று சொல்லவேண்டும். அவரால் வழக்கறிஞரின் உதவி வேண்டுமென்றால் பயன்படுத்தமுடியும். அவருக்கு எதிரான சாட்சிகளை சோதனை செய்யமுடியும். |
| 7வது | 1791 | உரிமை கோரிக்கை வழக்குகளில் நடுவர் குழு நீதிமன்ற விசாரணை தேவை. |
| 8வது | 1791 | அரசால் கொடூரமான, வழக்கத்திற்கு மாறான தண்டனைகளை பயன்படுத்தமுடியாது. |
| 9வது | 1791 | உரிமைகளின் சட்டத்திலுள்ள ஒரு உரிமை இல்லையென்றால் மக்களுக்கு அந்த உரிமை இல்லை என்று அர்த்தம் இல்லை. இந்த உரிமைகள் தவிர மக்களுக்கும் மாநிலங்களுக்கும் வேறு உரிமைகளும் உள்ளன. |
| 10வது | 1791 | அரசியலமைப்பு மத்திய அரசுக்கு குறிப்பிட்டு கொடுக்காத உரிமைகள் மாநிலங்களுக்கு மக்களுக்கும் மட்டுமே உள்ளன. மாநிலங்களிடம் இருக்கக்கூடாது என்று அரசியலமைப்பால் குறிப்பிட்ட உரிமைகள் இதில் உள்ளடக்கவில்லை. |

## மேற்கோள்கள்
# ஊர் (கண்டம்)

**ஊர்** (*Ur*) பழம்பாறை பேரூழிக் காலத்தில் 3000 மில்லியன் ஆண்டுகளுக்கு முன்னர் உருவான மீப்பெரும் கண்டம் ஆகும்; இதுவே புவியின் மிகப்பழமையான கண்டமாகக் கருதப்படுகின்றது. ஆர்க்டிக்காவைவிட அரை பில்லியன் ஆண்டுகள் முன்னதாகத் தோன்றியுள்ளது. ஆனால் மற்றொரு மீப்பெரும் கண்டமான வால்பரா இதற்கு முன்னதாக, 3600/3100 மில்லியன் ஆண்டுகளுக்கு முன்னதாக, உருவாகியிருக்கலாம் என சிலர் கருதுகின்றனர்.

1000 பில்லியன் ஆண்டுகளுக்கு முன்னால் இது நெனாவுடனும் அட்லாண்டிக்காவுடனும் இணைந்து ரோடீனியா மீப்பெரும் கண்டமாக உருவானது. ஓர் பிரிபடாத நிலப்பகுதியாக இருந்து வந்த ஊர் பாஞ்சியா லோரேசியாவாகவும் கோண்டுவானாவாகவும் உடைந்தபோது இதுவும் பிரிபட்டது.

## உருவாக்கமும் பிளவுபடலும்

ஊர் கண்டத்து பாறைகள் தற்கால ஆப்பிரிக்கா, ஆஸ்திரலேசியா, இந்தியத் துணைக்கண்டம் என்ற இந்த முன்று நிலப்பகுதிகளின் அங்கங்களாக உள்ளன.

ஊர் உருவான காலத்தில் புவிப்பரப்பில் இருந்த ஒரே கண்டமாக அது இருந்திருக்கலாம்; தற்கால ஆஸ்திரலேசியாவை விட சிறியதாக இருந்திருக்கலாம் என்றாலும் இது ஒரு மீப்பெருங்கண்டமாக கருதப்படுகின்றது. புவிப்பரப்பில் ஊர் ஒரே கண்டமாக இருந்தபோது மற்ற நிலப்பகுதிகள் சிறுசிறு பாறைத் தீவுகளாக இருந்திருக்கலாம். எனவே இவை கண்டங்களாகக் கருதப்படவில்லை.

## காலக்கோடு

* ~3.1 பில்லியன் ஆண்டுகளுக்கு முன்னர், புவியின் மீதான ஒரே கண்டமாக ஊர் உருவானது.
* ~2.8 பில்லியன் ஆண்டுகளுக்கு முன்னர், கேனோர்லாந்து என்ற மீப்பெருங்கண்டத்தின் அங்கமாக ஊர் இருந்தது.
* ~2 பில்லியன் ஆண்டுகளுக்கு முன்னர், கொலம்பியாவின் அங்கமாக ஊர் இருந்தது.
* ~1 பில்லியன் ஆண்டுகளுக்கு முன்னர், ரோடீனியா என்ற மீப்பெருங்கண்டத்தின் அங்கமாக ஊர் இருந்தது.
* ~550 மில்லியன் ஆண்டுகளுக்கு முன்னர், பனோசியா என்ற மீப்பெருங்கண்டத்தின் அங்கமாக ஊர் இருந்தது.
* ~300 மில்லியன் ஆண்டுகளுக்கு முன்னர் பாஞ்சியா என்ற மீப்பெருங்கண்டத்தின் அங்கமாக ஊர் இருந்தது.
* ~208 மில்லியன் ஆண்டுகளுக்கு முன்னர் ஊர் பாஞ்சியாவில் இருந்து கோண்டுவானாவின் அங்கங்களாக பிரிந்தது.
* ~66 மில்லியன் ஆண்டுகளுக்கு முன்னர் ஊரின் ஆப்பிரிக்கப் பகுதி ஊரின் இந்திய துணைக்கண்டத்தின் பகுதியில் இருந்து இறு பகுதிகளின் அங்கமாக பிரிந்தது மற்றும் ஊரின் தென் அமெரிக்கப் பகுதி ஊரின் அண்டார்டிகப் பகுதியில் இருந்து இறு பகுதிகளின் அங்கமாக பிரிந்தது மற்றும் ஊரின் ஆஸ்திரேலேசியப் பகுதியும் இதில் இருந்து பிரிந்து சென்றது.
* ~இன்று, ஊர் ஆஸ்திரலேசியா மற்றும் ஆப்பிரிக்கா மற்றும் அந்தாட்டிக்கா மற்றும் தென் அமெரிக்கா மற்றும் இந்தியத் துணைக்கண்டம் என இந்த அனைத்து கண்டங்களின் அங்கமாகும்.

## மேற்சான்றுகள்

## உசாத்துணைகள்

* Lerner, K. Lee; Lerner, Brenda Wilmoth, eds. (2003). "Supercontinents". Gale Cengage/eNotes.com. Archived from the original on 2011-11-01. Retrieved 2016-02-04. `{{cite web}}`: Invalid `|ref=harv` (help)
* Zubritsky, Elizabeth (1997). "In the beginning, there was Ur". Endeavors. `{{cite web}}`: Invalid `|ref=harv` (help)

## வெளி இணைப்புகள்

* Zimmer, Carl (1997). "In Times of Ur". Discover Magazine. `{{cite web}}`: Invalid `|ref=harv` (help); Unknown parameter `|month=` ignored (`|date=` suggested) (help)
# ஆஷ்மோர் கார்ட்டியர் தீவுகள்

ஆஷ்மோர் மற்றும் கார்ட்டியர் தீவுகள்
ஹைபேர்ணியா கற்பாறை
ஆஷ்மோர் கற்பாறை
**ஆஷ்மோர் மற்று கார்ட்டியர் தீவுகளின் பிரதேசம்** (*Territory of Ashmore and Cartier Islands*) என்பது இந்தியப் பெருங்கடலில் அமைந்துள்ள இரண்டு சிறிய மக்களற்ற வெப்ப-வலயத் தீவுக் கூட்டம் ஆகும். ஆஸ்திரேலியாவினால் நிருவகிக்கப்படும் இப்பிரதேசம் ஆஸ்திரேலியாவின் வட-மேற்கேயும், இந்தோனீசியாவின் ரோட்டி தீவின் தெற்கேயும் அமைந்துள்ளன.

## புவியியல்

இப்பிரதேசம் ஆஷ்மோர் கற்பாறை (Ashmore Reef), (கிழக்கு குறுந்தீவுகள்) மற்றும் கார்ட்டியர் தீவு (70 கி.மீ. கிழக்கே) ஆகியவற்றைக் கொண்டுள்ளது. பாறைகள் மற்றும் குடாக்களிடையே 199.45 கி.மீ.² பரப்பளவையும், வெற்று நிலம் 114,400 மீ² பரப்பளவையும் கொண்டுள்ளது. 74.1 கி.மீ. நீள கடற்கரையைக் கொண்டிருந்தாலும் இங்கு துறைமுகங்கள் எதுவும் இல்லை. ஆஷ்மோர் கற்பாறைக்கு 42 கி.மீ. தூரத்தில் உள்ள ஹைபேர்ணியா கற்பாறை இப்பிரதேசத்தில் அடங்கவில்லை.

## அரசாங்கம்

இப்பிரதேசம் ஆஸ்திரேலியாவின் கான்பராவில் இருந்து சட்டமா அதிபர் திணக்களத்தினால் நிர்வாகிக்கப்படுகிறது. இதன் பாதுகாப்பு ஆஸ்திரேலியாவின் பொறுப்பில் உள்ளது. ஆஸ்திரேலியக் கடற்படை, மற்றும் வான்படை இங்கு அடிக்கடி பயணம் மேற்கொள்ளும்.

## மேற்கோள்கள்

## வெளி இணைப்புகள்

* ஆஷ்மோர் கார்ட்டியர் தீவுகள் பரணிடப்பட்டது 2008-08-22 at the வந்தவழி இயந்திரம்
# கிரிமிய கானரசு

**கிரிமிய கானரசு** என்பது 1441 இல் இருந்து 1783 வரை இருந்த ஒரு துருக்கிய கானரசு ஆகும். தங்க நாடோடிக் கூட்டப் பேரரசில் இருந்து தோன்றிய துருக்கிய கானரசுகளிலேயே இது தான் நீண்ட காலத்துக்கு நீடித்தது. இது 1441 இல் ஹசி முதலாம் கிரேயால் நிறுவப்பட்டது. கிரிமிய கான்கள் தோகா தெமூரின் வழித்தோன்றல்கள் ஆவர். தோகா தெமூர் செங்கிஸ்கானின் பேரனும் சூச்சியின் பதிமூன்றாவது மகனும் ஆவார். அவர் செங்கிஸ்கானின் பேத்திகள் ஒருவரை மணமுடித்தார். இந்தக் கானரசு தற்கால உருசியா, உக்ரைன், உரோமானியா மற்றும் மோல்டோவா ஆகிய நாடுகளில் அமைந்திருந்தது.

கெடிக் அஹமத் பாஷா தலைமையிலான உதுமானியப் படைகள் அனைத்து கிரிமிய தீபகற்பத்தையும் வென்று 1475 இல் அப்பகுதிகளை கானரசில் இணைத்தன. உருசிய-துருக்கி குகுக் கய்னர்கா ஒப்பந்தத்திற்கு பிறகு 1774 இல் இது ஒரு இறையாண்மை கொண்ட அரசியல் அமைப்பாக மாறியது. 1783 இல் இந்த கானரசு உருசிய பேரரசால் இணைத்துக் கொள்ளப்பட்டது. உருசியப் பேரரசின் இது டவுரிடா ஆளுநரகம் ஆனது. எனினும் பிரபலமான உருசிய வரலாற்றாளர் ஜைட்சேவ் இல்யா விலாடிமிரோவிச்சின் கூற்றுப்படி கிரிமிய கானரசானது அதன் வரலாறு முழுவதுமே சுதந்திரமான அரசாக இருந்தது.

## வரலாறு

### நிறுவுதல்

தங்க நாடோடிக் கூட்ட பேரரசின் குறிப்பிட்ட சில இனங்கள் டெஷ்ட்-இ-கிப்சக்கில் (தற்கால உக்ரைன் மற்றும் தெற்கு உருசியாவின் கிப்சக் புல்வெளிகள்) தங்களது நாடோடி வாழ்க்கையில் இருந்து விலகி கிரிமியாவை தங்களது தாயகமாக ஏற்றுக் கொண்டபோது 15ஆம் நூற்றாண்டின் ஆரம்பத்தில் கிரிமிய கானரசானது உருவானது. அந்த நேரத்தில் மங்கோலியப் பேரரசின் தங்க நாடோடிக் கூட்டமானது கிரிமிய மூலந்தீவை ஒரு உளூஸாக 1239 முதல் நிர்வகித்து வந்தது. அதன் தலைநகரம் கிரிம் (ஸ்டர்யி க்ரிம்) ஆகும். உள்ளூர் பிரிவினைவாதிகள் ஹசி முதலாம் கிரே என்கிற ஒரு செங்கிஸ்கானின் வழித்தோன்றலை தங்க நாடோடிக் கூட்ட அரியணைக்கு போட்டியாளராக வருமாறும் தங்களுக்கு கானாக இருக்குமாறும் அழைத்தனர். அவர்களது அழைப்பை ஹசி கிரே ஏற்றுக்கொண்டார். லித்துவேனியாவில் தஞ்சமடைந்திருந்த அவர் பயணம் மேற்கொண்டார். 1420 முதல் 1441 வரை அவர் நாடோடி கூட்டத்திற்கு எதிராக சுதந்திரத்திற்காக போர் புரிந்தார். ஆனால் 1449 இல் கானரசின் அரியணையை வெல்லும் முன்னர் அவர் பல உள்ளூர் எதிரிகளை வெல்ல வேண்டி இருந்தது. பிறகு அவர் தலைநகரத்தை *கிர்க் எர்* (தற்பொழுது பஹ்செசேராயின் பகுதியாக உள்ளது) நகரத்திற்கு மாற்றினார். இந்தக் கானரசானது கிரிமிய மூவலந்தீவு (தெற்கு மற்றும் தென்மேற்கு கடற்கரை மற்றும் துறைமுகங்கள் ஜெனோவா குடியரசால் கட்டுப்படுத்தப்பட்டது தவிர மற்ற பகுதிகள்) மற்றும் அதை ஒட்டி இருந்த புல்வெளி பகுதிகளை உள்ளடக்கியிருந்தது.

### உதுமானியப் பாதுகாப்பு

ஹஸி முதலாம் கிரே இறந்த பிறகு அவரது பதவிக்கு வர அவரது மகன்களுக்கு இடையே போட்டி ஏற்பட்டது. அச்சமயத்தில் உதுமானியர்கள் இப்பிரச்சினையில் தலையிட்டு ஹஸி முதலாம் கிரேயின் மகன்களில் ஒருவரான மென்லி முதலாம் கிரேயை அரியணையில் அமர வைத்தனர். மென்லி முதலாம் கிரே ஏகாதிபத்திய பட்டமான "இரண்டு கண்டங்களின் அரசன் மற்றும் இரண்டு கடல்களின் கான்களுக்கெல்லாம் கான்" என்பதை சூட்டிக்கொண்டார்.

## உசாத்துணை
# ஆர்க்டிக் நரி

| ஆர்க்டிக் நரி |
| --- |
|  |
| காப்பு நிலை |
|  தீவாய்ப்புக் கவலை குறைந்த இனம்  (IUCN 3.1) |
| உயிரியல் வகைப்பாடு |
| திணை: | விலங்கினம் |
| தொகுதி: | முதுகுநாணி |
| வகுப்பு: | பாலூட்டி |
| வரிசை: | ஊனுண்ணி |
| குடும்பம்: | நாய்ப் பேரினம் |
| பேரினம்: | *Vulpes* |
| இனம்: | V. lagopus |
| இருசொற் பெயரீடு |
| Vulpes lagopus L. 1758 |
|  |
| ஆர்க்டிக் நரியின் பரவல் |
| வேறு பெயர்கள் |
| *Alopex lagopus Canis lagopus* |

**ஆர்க்டிக் நரி** (*Arctic fox*, *Vulpes lagopus*) என்பது புவியின் வட அரைக்கோளத்தில் உள்ள ஆர்க்டிக் பகுதியைத் தாயகமாகக் கொண்ட ஒரு சிறு நரியினம். இது வெள்ளை நரி, பனி நரி, துருவ நரி போன்ற பெயர்களாலும் அழைக்கப்படுகிறது. இந்நரி ஆர்க்டிக் துந்த்ரா உயிர்ச்சூழல் முழுவதும் காணப்படுகிறது.

ஆர்க்டிக் நரியானது கடுமையான ஆர்க்டிக் பனிப்பகுதிகளில் வாழ்வதற்கேற்ற தகவமைப்பைப் பெற்றுள்ளது. இதன் ரோமம் அடர்த்தியாகவும் கால்களில் மயிர்க்கற்றைகள் அடர்ந்தும் உள்ளது. இதன் குறுகிய மொத்தமான காதுகள் பனியின் கடுமையைக் குறைக்கின்றன. பனிக்காலங்களில் இதன் நிறம் பனியையொத்து வெள்ளையாகவும் வெயிற்காலத்தில் இது பழுப்பாகவும் காணப்படும்.

## உணவு

பனி நரியானது அகப்படும் சிறிய உயிரினங்களான லெம்மிங்குகள், முயல், ஆந்தை, முட்டைகள் போன்றவற்றை உண்ணும். லெம்மிங்குகளே இவற்றின் முதன்மையான உணவு. இவை பனிக்கு அடியில் இருக்கும் நீரில் வாழும் மீன்களையும் உண்ணும்.

## மேற்கோள்கள்
# அசர்பைஜான் மொழி

| அசர்பைஜான் மொழி |
| --- |
| Azərbaycan dili Азәрбајҹан дили آذربایجان دیلی |
| உச்சரிப்பு | /azærbajʤan dili/ |
| நாடு(கள்) |  ஈரான்,  அசர்பைஜான், மற்றும் இந்நாடுகளில் சில பகுதிகளில்  சியார்சியா,  உருசியா,  ஈராக்  துருக்கி,  உக்ரைன் |
| தாய் மொழியாகப் பேசுபவர்கள் | 25 மில்லியன்  (*date missing*) |
| மொழிக் குடும்பம் | ஆல்ட்டாய (மாறுபட்டது)
* துருக்கிய
	+ ஒகுசு
		- **அசர்பைஜான் மொழி**
 |
| எழுத்துமுறை | அசர்பைஜானில் வடக்கு அசர்பைஜான் மொழியுக்கு இலத்தீன் அரிச்சுவடி, ஈரானில் தெற்கு அசர்பைஜானி மொழியுக்கு பாரசீக-அரபு எழுத்து, முன்னாள் அசர்பைஜான் சோவியத் ஒன்றியத்தை சேர்ந்த பொழுது சிரிலிய எழுத்து |
| அலுவலக நிலை |
| அரச அலுவல் மொழி |  அசர்பைஜான் ஈராக் |
| மொழிக் குறியீடுகள் |
| ISO 639-1 | az |
| ISO 639-2 | aze |
| ISO 639-3 | Variously: aze — Azerbaijani (generic) azj — North Azerbaijani azb — South Azerbaijani |
| Map showing locations of Azerbaijani |

**அசர்பைஜான் மொழி** (Azərbaycan dili) அல்லது **அசேரி** அசர்பைஜான் நாட்டின் ஆட்சி மொழியாகும். துருக்கிய மொழிக் குடும்பத்தைச் சேர்ந்த இம்மொழியை 25 மில்லியன் மக்கள் ஈரான், அசர்பைஜான், ஜோர்ஜியா, துருக்கி மற்றும் வேறு சில நாடுகளில் பேசுகின்றனர். இம்மொழியை பேசும் மக்களுக்கு ஓர் அளவு துருக்கியம், துருக்குமென் மொழி, மற்றும் வேறு ஒகுஸ் மொழிகளை புரியமுடியும்.

## மேற்கோள்கள்
# திட்டமிடல்

**திட்டமிடல்** என்பது ஒரு விரும்பிய இலக்கை அடைய எடுக்க வேண்டிய நடவடிக்கைகளைப் பற்றி நினைப்பது மற்றும் செயல்படுத்துவது ஆகும். திட்டமிடல் ஒருவரின் நுண்ணறிவை அடிப்படையாகச் சார்ந்த செயலாகும். மேலும், திட்டமிடுதலுக்கு கருத்துரு திறன் மற்றும் உளவியல் அம்சங்கள் தேவை.

திட்டமிடல் ஒரு குறிப்பிட்ட செயல்முறை மற்றும் (குறிப்பாக மேலாண்மை, வர்த்தகம் போன்ற துறைகளில்) பல தொழில்களில் அவசியம். ஒவ்வொரு துறையில் வெவ்வேறுவிதமான நிறுவனங்களுள் திறன் மற்றும் செயல்திறனை அடைய உதவும் பல்வேறு வகை திட்டங்கள் உள்ளன. திட்டமிடல் கவனம் அம்சம் என்றாலும், இது கணித்தல் உடன் நெருங்கிய உறவு கொண்டுள்ளது.
# தொலைதூர நிர்வாக மென்பொருள்

**தொலைதூர நிர்வாக மென்பொருள்** (Remote Desktop Software) என்பது ஒரு கணினி அல்லது கணினி அமைப்பை நேரடியாக அங்கு சென்று செயல்படுத்தாமல் தொலைவில் இருந்து பராமரிக்கும் முறையாகும். இது பெரும்பாலும் வலையமைப்புகள் மூலம் நடைபெறுகிறது. தொலைதூர நிர்வாகம் பயன்படுத்தப்படும் போது, நிர்வாகி ஒரு மைய இடத்தில் இருந்து பல கணினிகளை ஒரே நேரத்தில் கட்டுப்படுத்த முடியும். இதன் மூலம் மென்பொருள் புதுப்பித்தல், கோப்புகள் பரிமாற்றம், அமைப்பு பாதுகாப்பு, பரிசோதனை, பிழை சரிசெய்தல் போன்ற பணிகள் எளிதாக செய்யப்படுகின்றன.

இந்த முறை நிறுவனங்களிலும் சேவையக மையங்களிலும் பெரிதும் பயன்படுகிறது. ஒரு நிறுவனம் பல இடங்களில் கணினி வசதிகளை வைத்திருக்கும் போது, ஒவ்வொரு இடத்திற்கும் தனித்தனி தொழில்நுட்ப நிபுணர்களை அனுப்புவதற்குப் பதிலாக தொலைநிலை நிர்வாகம் மூலம் அனைத்து கணினிகளையும் ஒரே இடத்தில் இருந்து பராமரிக்க முடியும். இதனால் நேரமும் செலவுகளும் குறைகின்றன.

தொலைதூர நிர்வாகம் பாதுகாப்பு அடிப்படையிலும் முக்கியத்துவம் பெறுகிறது. இதனைச் செய்ய பயன்படும் மென்பொருட்கள் குறியாக்கம் மற்றும் அனுமதி கட்டுப்பாடு போன்ற பாதுகாப்பு நடைமுறைகளைப் பயன்படுத்துகின்றன. தவறான அணுகல் அல்லது தரவு திருட்டைத் தடுக்க பல அடுக்குகள் கொண்ட பாதுகாப்பு முறைகள் அமைக்கப்படுகின்றன.

இந்த முறை கல்வி, தொழில்நுட்ப சேவை, நிறுவன மேலாண்மை, மற்றும் சேவையக பராமரிப்பு போன்ற துறைகளில் பரவலாகப் பயன்படுத்தப்படுகிறது.

விண்டோஸ் கணினிகளில், ரிமோட் டெஸ்க்டாப் கனெக்ஷன் (Remote Desktop Connection) போன்ற உள்ளமைக்கப்பட்ட கருவிகள் உள்ளன. மெய்நிகர் வலையமைப்பூடான கணினி விஎன்சி (VNC) ஒரு பொதுவான பல இயங்குதளங்களில் செயல்படும் மாற்றாகும். லினக்சு, யுனிக்சு போன்ற இயங்குதளங்கள் பொதுவாக எஸ்எஸ்ஹெச் (SSH) போன்ற தொலைதூர உள்நுழைவு (Remote Login) வழியாக நிர்வாகத்தை ஆதரிக்கின்றன. ஆப்பிள் கணினிகளில் ஆப்பிள் ரிமோட் டெஸ்க்டாப் (Apple Remote Desktop) உள்ளது.

## உதாரணங்கள்

தொலைதூர நிர்வாக மென்பொருள் உதாரணங்கள்:

* டீம் வியூவர்
* ரஸ்ட்டெஸ்க்
* ரைட்விஎன்சி
* றியல்விஎன்சி
* அல்ட்றாவிஎன்சி

## மேற்கோள்கள்
# போர் குற்றம்

**போர் குற்றம்** எனப்படுவது போர் விதிமுறை அல்லது அனைத்துலக மனிதாபிமானச் சட்டத்திற்கு முரணாக செயற்படுவதாகும். அவ்வாறான சில விதிமுறை மீறல்களில் கொலை, வலிந்து கவரப்பட்ட நிலப்பரப்பில் குடியிருக்கும் அப்பாவி குடிமக்களை சரிவர நடத்தாதல் மற்றும் அவர்களை வதை முகாம்களுக்கு குடியேற்றல், போர்ப் பிணையாளர்களை கொலை செய்தல் அல்லது சரிவர நடத்தாதல், பிணையாளர்களைக் கொல்லுதல், இராணுவ அல்லது குடிசார் தேவை ஏதும் இல்லாத நிலையில் ஏதேனும் அழிவுகள் மற்றும் நகர்ப்புறங்களையோ அல்லது நாட்டுப்புறங்களையோ அழித்தல் என்பனவும் உள்ளடங்கும்.

சோவியத் போர்க்கைதிகள் செருமனியரால் கொலை செய்யப்பட்டுள்ளனர். 3.3 மில்லியன் சோவியத் போர்க்கைதிகள் நாசிகளினால் கொல்லப்பட்டனர்.
மேலும் நாட்டிற்குள்ளும், அனைத்துலக ரீதியிலும் ஆயுதப் போராட்டங்கள் தொடர்பான அனைத்துலகச் சட்டங்கள் எனலாம். இவ்விதிகளின் படி சில மீறல்கள் மிகவும் பாரதூரமானவை. அப்படி மீறுபவர்கள் உள்ளுரிலும், அனைத்துலக மட்டத்திலும் அக்குற்றங்களுக்கு அவர்களே பொறுப்பாகின்றனர். போரில் ஈடுபடாதவர்கள் அல்லது போரில் தொடர்ந்தும் ஈடுபடாதவர்களைப் பாதுகாப்பதற்காக இவை இயற்றப்பட்டன.

## விமானத் தாக்குதல்

ஓர் அரசு தனது சொந்த மக்கள் மீதே விமானக் குண்டுத் தாக்குதல்கள் நடாத்தினால் அது சர்வதேச போர்க் குற்றமாகும் என பராக் ஒபாமா அறிவித்தார். அதாவது எந்தவொரு நாடும் தனது சொந்த நாட்டு மக்களின் மீதே போர் விமானத்தை பயன்படுத்துதல் போர்க்குற்றம் என்ற செய்தியை கோடிட்டு காட்டியுள்ளார். பிரிட்டன் படைத்துறை அமைச்சரும் இதனை வலியுறுத்தினார்.

## மேற்கோள்கள்
# மின்னலடித் தாக்குதல்

**மின்னலடித் தாக்குதல்** என்பது கனரக அல்லது சிறப்பு படையணிகள் எதிரியின் களமுனை முக்கிய சிறிய பிரிவொன்றின் மீது அதிவேகமான குவியப்படுத்தப்பட்ட தொடர் தாக்குதலை நடத்தி, ஊடறுத்து ஒரு அனுகூல நிலையைப் பெறுவதைக் குறிக்கும். பீரங்கி நிலைகள், கட்டுப்பாட்டு தளங்கள், வானூர்தி தரிப்பிடங்கள் போன்றவை மின்னலடித் தாக்குதல் இலக்குகள் ஆகும். இவ்வகைத் தாக்குதல்களை நாசி ஜேர்மனி இரண்டாம் உலகப் போரின் போது முதலில் பரவலாகப் பயன்படுத்தியது. ஜேர்மன் மொழியில் இத்தாக்குதலை பிளிட்ஸ்கிரைக் (Blitzkrieg) என்பர்.

இவ்வணிகளை உள்ளே வரவிட்டு அடிப்பது இதற்கு ஓர் எதிர் தாக்குதல் முறையாகும்.

## மேற்கோள்கள்